Juru dhangsah: Bokmanawi langkung sae saupami dipun wastanana: rencang tumbasan. Ing satunggiling dalu kula punika dipun colong dening golonganing durjana saking pakuwoning bapa kula. Dening durjana wau kula kabêkta mriki sarta lajêng kasade dhatêng Arab ingkang anggadhahi warung punika. Dumuginipun samangke kula sampun kalih taun botên sumêrêp dhatêng akrab kula. Têmtunipun inggih mokal sangêt sagêdipun pinanggih, awit dunungipun akrab kula punika kaprênah kidul têbih sangêt saking ngriki. Lan ugi prasasat botên nate dhatêng ing Sidi Aisah ngriki.